OpenLLM-France/wikimedia huggingface dataset:
# Lamberto Dini

Lamberto Dini (Florentzia, Italia, 1931ko martxoaren 1a -) italiar politikaria da.

## Biografia

Italiako lehen ministro izan zen 1995-1996 urte-bitartean. Enpresa-zientzietako ikasketak egin zituen Florentziako Unibertsitatean. Gero Estatu Batuetan sakondu zituen, Michigan eta Minnesotako unibertsitateetan, Nazioarteko Diru Funtsean funtzionario-lanetan hasi aurretik. Hamazazpi urtez aritu zen han lanean, harik eta 1975ean Italiaren ordezkari izendatu zuten arte aipatu erakundearen Zuzendaritza Batzordean. 1979an itzuli zen Italiara, eta Italiako Bankuko (Banca d'Italia) zuzendari nagusi izan zen Carlo Azeglio Ciampiren administraziopean. 1982-1989 urte-bitartean Europako Ekonomia Erkidegoko Diru Batzordean parte hartu zuen. Silvio Berlusconiren Forza Italia alderdiko kide ez bazen ere, hark Altxorraren ministerioa eskaini zion 1994ko maiatzean. Dinik, sindikatuekin negoziatzeko esperientziarik gabeko teknokrata izan arren, zenbait berrikuntza egin zituen 1995eko aurrekontuko pentsio-sisteman, eta aldaketa horiek langileak bere aurka jarri zituen, eta gobernuak bertan behera utzi behar izan zuen proiektua.
Aurrerago, Oscar Luigi Scalfaro lehendakariak lehen ministro izendatu zuen. Erreforma hari buruzko hitzarmen bat onartu zuen gero sindikatuekin, eta orduan enpresaburuek gogor kritikatu zuten. Aldi baterako gobernatzailetzat bazeukaten ere, bere erreforma instituzionalen programa gauzatzen ikusteko adina denbora izan zen agintaritzan. 1995eko abenduaren 31n aurkeztu zuen dimisioa, bere agintaldiari zegokionez, kargua berrituko zioten esperantzarekin, Europar Batasunaren italiar lehendakariaren agintaldia bukatu artean behintzat, baina zentro-eskuineko alderdien ustekabeko oposizioaren aurrean, Dinik eta bere ministro-taldeak agintaritza utzi behar izan zuten 1996ko urtarrilaren 11n. Hala ere, lau hilabete geroago, urte hartako Parlamenturako hauteskundeetako irabazleak, Romano Prodik, Kanpo Arazoetako ministro izendatu zuen, eta 2001 arte aritu zen kargu horretan.
Alderdi Liberal Demokratikoko buru da 2007tik eta gaur egun ere kargu horretan dihardu.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q208100
* Multimedia: Lamberto Dini / Q208100
# Lamberti dorrea

Lamberti dorrea, italieraz: Torre dei Lamberti, Italiako Verona hirian dagoen Erdi Aroko dorre bat da.
1172an eraiki zen eta 84 metroko garaiera du.
* Datuak: Q1819804
* Multimedia: Torre dei Lamberti / Q1819804
# Lambersart kantonamendua

Lambersart kantonamendua Frantziako kantonamendu bat da. Nord departamenduan dago, Frantzia Garaia eskualdean. Guztira 8 udalerri ditu eta Lambersart da bere hiriburua.

## Kanpo estekak

* Datuak: Q19756503
# Lambert (Missouri)

Lambert Missourieko herrixka bat da. Scott konderrian kokatua dago. 2010ean 34 biztanle zituen, 0,13 kilometro koadrotan banatuta.

## Ikus, gainera

* Scott konderria

## Kanpo estekak

* Datuak: Q1953547
# Lambert II.a Spoletokoa

Lambert II.a Spoletokoa (San Rufino, c. 880 - Marengo inguruan, 898ko urriaren 15a), 892tik 898ra Karolingiar Inperioko enperadorea eta 891tik 898ra Italiako erregea izan zen, hasieran Guy III.a Spoletokoa aitarekin batera.
Kapitularrak egiteko azken karolingiar enperadorea izan zen.
* Datuak: Q354823
* Multimedia: Lambert II of Spoleto / Q354823
# Lambert Wilson

Lambert Wilson (Neuilly-sur-Seine, Île-de-France, 1958ko abuztuaren 3a) frantziar aktorea da. Nazioartean ezaguna da, batez ere, Matrix sagako The Matrix Reloaded eta The Matrix Revolutions filmetan lan egin zuelako. Georges Wilson (1921-2010), aktore, antzerki-zuzendari eta Théâtre national de Chaillot antzokiaren zuzendari ohiaren semea da.

## Filmografia

* Julia (1977)
* Lady Oscar (1979)
* Le gendarme et les extra-terrestres (1979)
* La Boum 2 (1982) -
* Five Days One Summer (1982)
* Sahara (1983)
* Le Sang des autres (1984)
* La femme publique (1984)
* Rendez-vous (1985)
* Rouge Baiser (1985)
* The Belly of an Architect (1987)
* Les Possedes (1988)
* El Dorado (1988) - Pedro Urtsua
* Shuttlecock (1991)
* Jefferson in Paris (1995)
* The Leading Man (1996)
* Marquise (1997)
* On connaît la chanson (1997)
* Trop (peu) d'amour (1998)
* The Last September (1999)
* Jet Set (2000)
* Far from China (2001)
* The Matrix Reloaded (2003)
* The Matrix Revolutions (2003)
* Timeline (2003)
* Pas sur la bouche (2003)
* Il est plus facile pour un chameau... (2003)
* Catwoman (2004)
* Palais Royal! (2005)
* Sahara (2005)
* Coeurs (2006)
* Flawless (2007)
* Dante 01 (2008) - Saint Georges
* Babylon A.D. (2008)
* Comme les autres (2008) -
* The Lazarus Project (2008) -
* Victor (2009)
* Des hommes et des dieux (2010)
* The Princess of Montpensier (2010)
* Sur la piste du Marsupilami (2012)
* Vous n'avez encore rien vu (2012)
* Ernest et Célestine (2012)
* The Hollow Crown (2012) - Karlos VI.a Frantziakoa
* Alceste à bicyclette (2013)
* 5 to 7 (2014)
* Suite française (2014)
* Corporate (2017)

## Erreferentziak

* ↑ Lambert Wilson Filmreference.com
* Datuak: Q115735
* Multimedia: Lambert Wilson / Q115735
# Lambert glaziarra

Lambert glaziarra Ekialdeko Antartikan dagoen glaziar erraldoi bat da. Bere zabalera 100km ingurukoa da, luzera 400km-koa eta sakontasuna 2.500 metrokoa gutxi gorabehera. Munduko glaziarrik handiena da Munduko Guinness marken arabera.

## Kanpo estekak

* Datuak: Q278245
* Multimedia: Lambert Glacier / Q278245
# Lanny Wadkins

Jerry Lanston Wadkins Jr., Lanny Wadkins izenez ezagunagoa (Richmond, Virginia, 1949ko abenduaren 5a), PGA Tourrean 21 garaipen eta 139 top-10 lortu zituen golf jokalari estatubatuarra da. 1985eko diru irabazien zerrendan bigarrena izan zen, 1977an eta 1983an hirugarrena, eta 1973an bosgarrena. 1985ean PGA Tourreko Urteko Jokalari izendatu zuten.
Golf jokalari honek 1977ko PGA Txapelketan irabazi zuen eta 1982, 1984 eta 1987an bigarren geratu zen. 1986ko AEBetako Irekian bigarrena izan zen, 1990eko, 1991ko eta 1993ko Augusta Mastersetan hirugarrena eta 1984ko Britainia Handiko Irekian laugarrena ere izan zen. Guztira, 11 lehen bost eta 18 top-10 izan zituen txapelketa nagusietan.
Bere garaipenen artean, 1979ko Players Txapelketa eta 1977ko Golfeko Munduko Serieak daude. Bestalde, Ryder Cup-a jokatu zuen AEBetako taldearekin zortzi ediziotan 1977 eta 1993 artean, 34 partidatan 20 garaipen lortuz, eta 1977, 1984 eta 1985eko Golfeko Munduko Kopa jokatu zuen.
Golfeko ibilbideaz gain, 2002 eta 2006 artean CBS telebista katearen golf emankizunetan komentarista gisa aritu zen. 2009an Golf Mundialaren Ospearen Aretoan sartu zuten.

## Ibilbidea

Wadkinsek Wake Forest Unibertsitatean ikasi zuen, non golfean ere jokatu zuen. 1970eko Estatu Batuetako Afizionatuen Txapelketa irabazi zuen eta 1969 eta 1971ko Walker Kopa eta 1970eko Eisenhower Trofeoa jokatu zuen. 1971n profesional bihurtu zen eta 1972ko PGA Tour Rookie of the Year izan zen garaipen batekin, zortzi top-10 eta 18 top-25. 1973an bi txapelketa irabazi zituen eta 13 top 10 eta 17 top 25 batu zituen.
1977an berriro bi txapelketa irabazi zituen eta bederatzi top 10 eta 14 top 25 lortu zituen. 1979an bi garaipen lortu zituen, sei top-10 eta 13 top-25.
Golf jokalari honek hiru txapelketa irabazi zituen 1983an eta bederatzi top-10 eta 12 top-25 metatu zituen. 1983ko denboraldian, bi garaipen lortu zituen, hamaika top-10 eta 17 top-25. 1985ean hiru garaipen lortu zituen, hamabi top-10 eta 18 top-25. 1988an bi txapelketa irabazi zituen eta sei top-10 postu eta 15 top-25 postu lortu zituen.
Wadkinsek PGA Tourrean erregularki jokatzen jarraitu zuen 1999ra arte. 2000. urtean Senior PGA Tour-en jokatzera joan zen, eta bertan Napoliko txapelketa irabazi zuen eta 10 top-25 postu lortu zituen. Denboraldi osoa jokatu zuen beste bi denboraldiz, eta ondoren, noizean behinka lehiatu da.

## Kanpo estekak

* Lanny Wadkins PGA Tour gune ofizialean
* Lanny Wadkins Golf Mundialaren Ospearen Aretoan
* Lanny Wadkins Golf Datu-basean
* Datuak: Q5927181
# Lannéanou

Lannéanou (bretainieraz Lanneanoù) Bretainiako Finistère departamenduko udalerria da.

## Kanpo estekak

* Datuak: Q226463
* Multimedia: Lannéanou / Q226463
# Lannédern

Lannédern (bretainieraz Lannedern) Bretainiako Finistère departamenduko udalerria da.

## Kanpo estekak

* Datuak: Q474703
* Multimedia: Lannédern / Q474703
# Lano

Lano, (korsikeraz: Lanu) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 26 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q1240537
* Multimedia: Lano / Q1240537
# Lanoraie (Quebec)

Lanoraie Quebeceko udalerri bat da, Kanadan. Lanaudière eskualdean kokatuta dago, eta horren barruan dagoen D'Autray konderriko eskualde udalerria da.. 2011ko zentsoaren arabera 4,447 biztanle zituen 103.53 kilometro koadroko azaleran.

## Kanpo estekak

* Datuak: Q3217608
* Multimedia: Lanoraie / Q3217608
# Lanperna zuri

Lanperna zuria (Amanita citrina var. alba) Amanitaceae familiako onddo espezie bat da. Toxikoa ez bada ere, ezin da jan haragiaren usain eta zapore desatseginagatik. Gainera, kontuan hartu behar da Amanita zuri hilgarrien antzekoa dela.

## Deskribapena

Kapela: 4 eta 10 cm bitarteko diametrokoa. Haragitsua, hasieran biribildua, hemisferikoa, gero zabaldu egiten da; kolore zuria du (Amanita citrina horia da), zuri garbi koloreko plakez estalia. Azal likatsua du, leuna, distiratsua.
Orriak: Libreak, estu, sabeldunak, Irregularrak, zuriak.
Orri libreak: Oinera hurbiltzen diren orriak, baina ukitzen ez diotenak.
Hanka: 5 eta 12 cm bitarteko luzerakoa eta 0,8 eta 1,5 cm bitarteko lodierakoa. Zilindrikoa, betea, gero barnehutsa; zuria, globo itxurako erraboil lodi batean amaituta, alboratua. Eraztuna mintzezkoa, zabala, esekia eta zuria.
Haragia: Zuria, trinkoa. Errefauaren usaina edo sustraiena du eta zapore desatsegina.
Etimologia: Amanita hitza grekotik dator eta Zilizia eta Siria arteko mendiari egiten dio erreferentzia, han oso ugariak ziren eta. Grezieraz beste esanahi bat ere badu, perretxikoa, kontzeptu orokor gisa. Alba epitetoa latinetik dator, zuria esan nahi duen "albus" hitzetik. Onddoaren koloreagatik.

## Jangarritasuna

Amanita citrina bezala jangarritzat jo daiteke. Hala ere, ez da gomendatzen biltzea, kalitate eskasa duelako eta hori baino okerragoa, Amanita zuri hilgarriekin nahas baitaiteke.

### Nahasketa arriskua

Amanita zuri, pozoitsu eta hilgarriekin nahas liteke.

## Sasoia eta lekua

Udazkenean. Hostozabalen edo koniferoen basoetan agertzen da. Urria da.

### Banaketa eremua

Euskal Herria, Eskandinaviako herrialdeak, Alemania, Herbehereak, Belgika, Hungaria, Eslovenia, Polonia, Austria, Suitza.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 13 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 300 or. ISBN 978-84-617-0196-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 172 or. ISBN 84-505-1806-7..

## Kanpo estekak

* Datuak: Q3613602
# Lanpo haginzorrotz

Lanpo haginzorrotza (Sarda sarda) edo soilik atuntxikia (beste espezie batzuekin batera) Scombridae familiako ur gaziko arraina da, iparraldeko Ozeano Atlantikoan bizi dena.

## Erreferentziak

* ↑ E. C. Raney "Atlantic Bonito." The Wise Fishermen's Encyclopedia (1951).
* Datuak: Q910363
* Multimedia: Sarda sarda / Q910363
* Espezieak: Sarda sarda
# Lanpris

Lanpris edo opah (Lampris guttatus) arrain lampriforme pelagikoa da. Gehienez, 2 metroko luzera eta 270 kg dituzte.
Lampris guttatus mundu osoan bizi da, baita Euskal Herriko uretan ere.

## Erreferentziak

* ↑ Fish Base

## Kanpo estekak

* Datuak: Q2021864
* Multimedia: Lampris guttatus / Q2021864
* Espezieak: Lampris guttatus
# Lanpo

Lanpoa edo atuntxikia Scombridae familiako eta Euthynnus, Katsuwonus eta Sarda generoetako itsas arrainen izen arrunta da. Atunen antz handia dute eta batzuk jangarriak dira..
Euskal Herriko uretan hiru espezie bizi dira:
* Lanpo bularpikarta (Euthynnus alletteratus)
* Lanpo haginzorrotza (Sarda sarda)
* Lanpo sabelmarraduna (Katsuwonus pelamis)

## Ezaugarri orokorrak
### Itxura

Atuntxikien silueta beste tunidoena baino luzangagoa da, burua luzekara eta aho handiagoa, arrailduagoa edo irekiagoa. 70-80cm baino luzeagoak ez dira izaten, 3-4 kg ingurukoak, baina 10 kg izatera irits daitezke. Mediterraneokoak, Pazifikokoekin eta Atlantikokoekin alderatuak, hegatsak eta marren itxura desberdinak dituzte.

### Bizilekua

Batez ere Pazifikoan aurkitzen dira, eta baita ere Mediterraneoan, Atlantikoan baino ugariago. Arrain migratzaileak dira eta ur azaletik gertu igeri egiten dute.

### Elikadura

Batez ere sardinak, korrokoiak eta arrain hegalariak

## Erreferentziak

* ↑ Harluxet Hiztegi Entziklopedikoa. Lanpo. .

## Kanpo estekak

* Datuak: Q12261861
# Lanpo sabelmarradun

Lanpo sabelmarraduna (Katsuwonus pelamis) edo soilik amia edo atuntxikia (beste espezie batzuekin batera) Scombridae familiako ur gaziko arraina da, mundu osoko itsaso eta ozeano epel eta tropikaletan bizi dena.

## Erreferentziak

* ↑ Clover, Charles. (2004). The End of the Line: How overfishing is changing the world and what we eat. Londres: Ebury Press ISBN 0-09-189780-7..
* Datuak: Q633957
* Multimedia: Katsuwonus pelamis / Q633957
* Espezieak: Katsuwonus pelamis
# Lanpo bularpikart

Lanpo bularpikarta (Euthynnus alletteratus) edo soilik atuntxikia (beste espezie batzuekin batera) Scombridae familiako ur gaziko arraina da, Ozeano Atlantikoan, Mediterraneo itsasoan eta Itsaso Beltzan bizi dena.
Bermeon, Mundakan eta Lekeition albokera eta Ondarroan albakora diote.

## Erreferentziak

* ↑ ITIS webgunea
* ↑ Barrutia, Eneko. (2003). «Arrainen izenak Bizkaian XX. mendean» (pdf) Zainak (Donostia: Eusko Ikaskuntza) (25) ISBN 8484198790. ISSN 1137-439X. Bibcode: 1137-439X..
* Datuak: Q1541200
* Multimedia: Euthynnus alletteratus / Q1541200
# Lanprofilita

Lanprofilita silikato motako minerala da eta lamprophyllita taldearen kidea da.

## Ezaugarriak

Lanprofilita silikato mineralaren formula kimikoa hau da: ${\ce {(Na,Mn2+)3(Sr,Na)2(Ti,Fe^{3+})3(Si2O7)2O2(OH,O,F)2}}$. ]]ren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Lamprophyllite: Mineral information, data and localities.» www.mindat.org (Noiz kontsultatua: 12-05-2019).
# Kleber Rogerio do Carmo Silva

Kleber Rogerio do Carmo Silva (1981eko apirilaren 14a - ) Brasilgo futbolari ohia da.
Hainbat futbol taldetan jokatu du, esaterako Shonan Bellmare.

## Kanpo estekak

* (Japonieraz) J.League Data Site
* Datuak: Q3250919
# Kleberg konderria (Texas)

Kleberg konderria (ingelesez: Kleberg County) Texasko konderri bat da, Ameriketako Estatu Batuetan. Hiriburua Kingsville da. 2010eko zentsuaren arabera 32.061 biztanle zituen, Kleberg kilometro koadroko azaleran.

## Geografia

Kleberg konderriak 2.823,62 kilometro koadro ditu. Horietatik 541,04 ura dira. Beste 2.282,58 lurra dira. Biztanleria dentsitatea 11,35 da.

## Demografia

2010eko zentsoan bizi ziren 32.061 pertsonetatik 29.974 txuriak edo hispanoak dira. Horietatik hispano edo latino kategorian 22.495 dira. 1.070 beltzak edo afroamerikarrak. 51 amerikar natiboak ziren eta 26 Hawaii edo Pazifikoko irletako natiboak. 715 asiarrak ziren. Bestelako arraza bat kategorian 28 biztanle daude. Bukatzeko euren burua arraza bat baino gehiagotan 197 pertsonek kokatzen zuten.

### Biztanleria piramidea
## Kanpo estekak

* Datuak: Q26527
* Multimedia: Kleberg County, Texas / Q26527
# Klebelsbergita

Klebelsbergita sulfato motako minerala da eta klebelsbergita taldearen kidea da.

## Ezaugarriak

Klebelsbergita sulfato mineralaren formula kimikoa hau da: ${\ce {Sb4O4(SO4)(OH)2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Klebelsbergite: Mineral information, data and localities.» www.mindat.org (Noiz kontsultatua: 12-05-2019).
# Kleberita

Kleberita oxido motako minerala da.

## Ezaugarriak

Kleberita oxido mineralaren formula kimikoa hau da: ${\ce {FeTi6O11(OH)5}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Kleberite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1746095
* Multimedia: Kleberite / Q1746095
# Klebsiella

Klebsiella generoa bakterio Gram negatiboz osatuta dago, bazilo txikiak direnak (kokobaziloak). Enterobacteriaceae familia barnean sailkatuta daude. Anaerobio fakultatiboak dira eta ez dute esporarik sortzen. Ez dira mugikorrak (flagelorik ez).
Genero honetan 14 espezie daude, batzuk aske biziz (lurzoruan, uretan...) eta beste batzuk animalia eta gizakiaren barnean (saprofito edo patogeno moduan). Badaude oportunistak ere.
Genero honetako ezaugarri biokimiko nagusiak honako hauek dira:
* anaerobio fakultatiboak: O/H: (+/+)
* oxidasa (-)
* katalasa (+)
* laktosaren hartzidura (+)
* glukosaren hartzidura (+), gasa sortuz
* H$_2$S (-)
* gelatinaren hidrolisia (-)
Klebsiella-k, Enterobacter, Citrobacter eta Escherichiarekin batera bakterio koliformeen multzoa osatzen du. Koliformeak hestean bizi diren bakterioak dira, ezaugarri biokimiko amankomunak dituztenak eta garrantzi handikoak ingurugiro-mikrobiologian, kutsadura fekalaren adierazleak baitira.
Klebsiella batzuek berezko ezaugarria dute, bakterioen artean oso ohikoa ez dena: horma zelularraren gaineko kapsula. Kapsula horrek bakterioaren birulentzia areagotzen du, leukozitoen fagozitosia eragozten baitu. Espezie kapsuladunen artean Klebsiella pneumoniae da aipagarriena.
Genero honetako bakterio batzuek oso ohikoa ez den beste ezaugarri biokimikoa ere badute: nitrogeno atmosferikoa finkatzeko gai dira.

## Patogenia

Genero honetako patogeno ezagunena Klebsiella pneumoniae da, pneumonia mota bat sortzen duena. Pneumoniaz gain, bakterio honek gernu-infekzioak eragin ohi ditu.
Horretaz gain, Klebsiella ozaenae (errinitis atrofikoaren eragilea) eta Klebsiella rhinoscleromatis (errinoskleromaren eragilea, sudur-mukosaren infekzioa) dira beste patogeno batzuk.
* Datuak: Q131854
* Multimedia: Klebsiella / Q131854
* Espezieak: Klebsiella
# Kleczew udalerria

Kleczew ( (Audio·info)) Poloniako Polonia Handiko voivoderriko landa-hiri udalerri bat da, Konin barrutian kokatuta. 110,28 km²ko azalera du eta 2017ko datuen arabera 9991 biztanle zituen.

## Kanpo estekak

* Udalaren webgunea
* Datuak: Q553982
* Multimedia: Gmina Kleczew / Q553982
ieaPolonia Handiko voivoderriko udalerriak :
# Laranja da Terra

Laranja da Terra Brasilgo udalerri bat da, Espírito Santo estatuan kokatua. 10.826 biztanle ditu 458,37 km²ko eremuan.

## Ikus, gainera

* Espírito Santo

## Kanpo estekak

* Datuak: Q616506
* Multimedia: Laranja da Terra / Q616506
# Laranjadun haurra

Laranjadun haurra frantsesez: 'L'enfant à l'orange' Vincent van Goghek 1890ean burutu zuen lana da. Artista hil aurretik azkenetariko bat izan zen.

## Historia

Depresioan erori eta hil aurretik van Goghek bolada sortzailea izan zuen: 70 egunetan 80 margolan egin zituen. Honetan artistaren lanetan oso ohikoa ez den gaia aurkitzen dugu: haurren erretratuak. Koadroak Raoul Levert erretratatzen du, Vincent Levert Auvers sur Oise herriko arotzaren bi urteko semea. Arotza bere lagun egin zen bere koadroetarako markoak ematen zizkiolako. Haurraren ustekabeko amaiera tragikoa zela eta, hilkutxa egin zuen ere.
Lana 1916an eskuratu zuen Winterthureko (Suitza) "Villa Flora" arte bildumaren sortzaile Arthur eta Hedy Hahnloser bikote suitzarraren familiak. Margolana 2008ko martxoan jarri zen salgai Maastrichteko (Herbehereak) arte azokan, 30 milioi dolar (19,7 milioi euro) baino gehiagoko prezioan.

## Deskribapena

Haurra mutila zen baina, hala ere, soineko eta ile luzedun agertzen da lanean; oraindik ere ohikoa zen haurrek bospasei urte bete arte berdin janztea. Haurra zoriontsu eta xalo ageri da belardi loretsu batean eserita, masailetan kolorea errepikatzen zaion laranja batekin jolasean.

## Erreferentziak

* ↑ https://elpais.com/diario/2008/03/01/cultura/1204326004_850215.html

## Kanpo estekak

* (Frantsesez):Margolanaren fitxa Orsay museoan.
* Datuak: Q9248356
* Multimedia: Child with Orange (F785) / Q9248356
# Laranjak eta limoiak

Laranjak eta limoiak (espainieraz Naranjas y limones) Julio Romero de Torres margolari andaluziarraren margolan sinbolista da. 1927an sortu zuen eta gaur egun Kordobako Julio Romero de Torres Museoan erakusten da.

## Deskribapena

Neska gazte batek, gerritik gora biluzik, bost laranja erakusten ditu, eskuen eta besoen artean. Laranjen artean bere bi bular ikusten dira, "limoiak" alegia. Gona gorputzean itsatsita dago, neskaren formak erakusten. Emakumea ikusleari begira dago. Fisikoki, egilearen obran ohikoa izan zenez, Andaluziako neska da, beltzarana. Modeloaren atzean laranjondo txiki bat ikus dezakegu, laranjaz beteta; baita pieza arkeologiko batzuk. Neurri batean margolana izadi hil izango balitz bezala dago azalduta. Margolanaren atzealdean marroi kolorea da nagusi; argia neskaren gorputza adierazten du, hondo horren gainean azpimarratuta. Garaian obra hau probokazio gisa izan zen hartuta.

## Kanpo estekak

* (Gaztelaniaz)Margolanari buruzko komentarioa Julio Romero de Torres Museoaren webgunean.
* Datuak: Q16610778
# Laranjal (Minas Gerais)

Laranjal Brasilgo udalerri bat da, Minas Gerais estatuan kokatua. 5.963 biztanle ditu 204,882 km²ko eremuan.

## Ikus, gainera

* Minas Gerais

## Kanpo estekak

* Datuak: Q979042
* Multimedia: Laranjal (Minas Gerais) / Q979042
# Laranja-lore

Laranja-lorea edota laranjondo-lorea hainbat lore zurik jasotzen duten izena da. Nagusiki, laranjondo edo limoiondoaren lorea da. Kultura herrikoian laronjondoaren lorearekin lotzen da, loreen artean bere edertasun, usain eta ezaugarriengatik preziatuenetakoa, usadioz erabilera terapeutikoak ere ematen zaizkio, gehienbat infusio lasaigarrien osagaia da. Laranja-loretik olio esentziala ere destilatzen da, laranja-lore olioa edo neroli delakoa.
Lore mota hau udaberrian laranjondo eta limoiondo lur sailetan agertzeaz gain, mediterraneo kostaldeko herri eta hiri askotako kale eta plazetan ere ikusgai izaten da, apainketa zuhaitz gisa erabilia baita, bere usain goxoa inguruan hedatuz. Espainia aldean, Andaluzia, Murtziako Erkidegoa eta Valentziako Erkidegoan oso zabaldua dago.

## Kanpo estekak

* Datuak: Q1152711